কবর দেয়ার পর ফিরে এলেন গোলাপি!
লোহাগাড়ায় প্রাইভেটকার-মাহিন্দ্রা সংঘর্ষ, নিহত ১ অতিরিক্ত ডিআইজি হলেন পুলিশের ২০ কর্মকর্তা ‘১০ হাজার চামড়া নষ্ট হয়েছে, এটা নগণ্য ব্যাপার’ সেরা পুলিশের পুরস্কার নেয়ার পরদিনই ঘুষসহ ধরা হত্যার হুমকিতে বন্ধ দশম শ্রেণির ছাত্রের স্কুলে যাওয়া নির্জন ঘরে আপত্তিকর অবস্থায় নারী-পুরুষ আটক ৩ যুগেও সম্প্রসারিত হয়নি টাঙ্গাইলের বাস টার্মিনাল এশিয়ান পেপার মিলের উৎপাদন বন্ধের নির্দেশ ঢামেকে ব্রাদার ও প্যাথলজিস্টদের সংঘর্ষে আহত ২৫ এফআর টাওয়ারের তাসভীর গ্রেপ্তার
বাঘা (রাজশাহী) প্রতিনিধি | ১২:৫৭, জুন ১৩, ২০১৯
রাজশাহীর বাঘা উপজেলায় ভুট্টাক্ষেত থেকে গত সোমবার অজ্ঞাত এক নারীর লাশ উদ্ধারের পরদিন তাকে সনাক্ত করা হয় গোলাপি বেগম নামে। ময়নাতদন্ত শেষে পারিবারিক গোরস্থানে মঙ্গলবার সন্ধ্যায় দাফন করা হয় তার লাশ। এদিকে গতকাল বুধবার সকালে গোলাপী বেগম থানায় ফিরে জানালেন তিনি আসল গোলাপি। এখন প্রশ্ন দেখা দিয়েছে- মৃত নারীটি তা হলে কে?
জানা যায়, গতকাল বুধবার সকালে আড়ানী রেলস্টেশন থেকে গোলাপি বেগমকে জীবিত উদ্ধার করে আড়ানী ইউনিয়ন পরিষদে আনা হয়। সেখানে গোলাপি বেগমের মামা শাকিব হোসেন, শাশুড়ি মরিয়ম বেগম, ভাশুর মাজদার রহমান, জা সাজেদা বেগমের উপস্থিতিতে চেয়ারম্যানের কার্যালয়ে আসল গোলাপি বেগমকে শনাক্ত করা হয়।
পরে চেয়ারম্যান প্রভাষক রফিকুল ইসলাম রফিক গৃহবধূ গোলাপি বেগমসহ উভয় পরিবারকে থানায় পাঠিয়ে দেন। গোলাপি বেগম বলেন, ঈদের আগে ২৯ মে রুস্তমপুর হাটে ৪২ হাজার টাকায় একটি গরু বিক্রি করি। এ টাকা নেওয়ার জন্য শ্বশুরবাড়ির লোকজন চাপ দিতে থাকে। তাই আমি নিরুপায় হয়ে পরের দিন বিদ্যুৎ বিল দেওয়ার নাম করে বাড়ি থেকে বের হয়ে রাজশাহীর এক আত্মীয়ের বাড়িতে যাই।
পরে ছয় বছরের সন্তান মারুফ হোসেন ও পেটের পাঁচ মাসের সন্তানের কথা ভেবে গতকাল সকালে রাজশাহী থেকে মহানন্দা ট্রেনে আড়ানী স্টেশনে আসি। এ সময় স্থানীয় কিছু মানুষ আমাকে চিনতে পেরে ইউনিয়ন পরিষদে নিয়ে আসে। বাঘা থানার ওসি মহসীন আলী জানান, প্রকৃত গোলাপি বেগম ফিরে আসায় ওই লাশের পরিচয় শনাক্ত করার জন্য চেষ্টা অব্যাহত আছে।
জিয়াউর রহমান বঙ্গবন্ধু হত্যায় ওতপ্রোতভাবে জড়িত